paragraph_text: Međužupanijska nogometna liga Osijek – Vinkovci četvrti je stupanj nogometnih natjecanja u Hrvatskoj. Ova liga nastala je 2011. godine nakon ukidanja 4. HNL – Istok. U ligi sudjeluju nogometni klubovi s područja Osječko-baranjske županije i Vukovarsko-srijemske županije. Prvoplasirani klub prelazi u viši razred – 3. HNL – Istok, a posljednji ispadaju u 1. ŽNL Osječko-baranjsku ili 1. ŽNL Vukovarsko-srijemsku, ovisno o teritorijalnoj pripadnosti.